**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

**PROIECT DECIZIE ETAPĂ DE ÎNCADRARE**

**04.10.2019**

Ca urmare a solicitării de emitere a acordului de mediu adresate de **COMUNA RĂZVAD** ,cu sediul în com. Răzvad, str. Principală, nr.350, jud. Dâmbovița înregistrată la sediul Agenției pentru Protecția Mediului (APM) Dâmbovița cu nr. 13421 din 26.08.2019, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfăşurate în cadrul şedinţeI Comisiei de analiză tehnică din data de 26.09.2019 că proiectul **”*Modernizare străzi locale în comuna Răzvad, județul Dâmbovița”***, propus a fi amplasat în com. Răzvad, sat Valea Voievozilor, județul Dâmbovița, **nu se supune evaluării impactului asupra mediului.**

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, Anexa nr. 2 pct. 13, lit. a;

b) impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare;

***1.* *Caracteristicile proiectelor***

a) ***mărimea proiectului***:

Proiectul vizează modernizarea străzilor care se suprapun în totalitate pe traseul existent.

Lucrările se efectuează în totalitate pe terenuri aparținând domeniului public şi nu sunt necesare achiziţii de noi terenuri.

Din punct de vedere tehnic drumurile locale prezinta următoarele caracteristici:

1. Strada Preot Goglea cu o lungime de 576m face parte din trama stradală a comunei Răzvad se înscrie pe un traseu sinuos cu un relief specific zonei.

Drumul este balastat și nu prezintă risc cu privire la fenomenele de instabilitate. Drumul are șanturi de pământ înierbate și rețele de utilități edilitare.

Ampriza nu este generoasă și asigură o platformă medie de 4m cu acostamente variabile de circa 0,5m spre proprietăți .

Pe zonele mai înguste execuția cu pantă unică pe unele tronsoane, va conduce la posibilitatea de preluare pluvială prin intermediul unui casiu săpat între acostament și limita de proprietate.

Structura rutieră existentă este cu îmbrăcaminte provizorie din balast. Structura rutieră prezintă degradari specifice acestui tip de sistem rutier, de tipul tasărilor neuniforme, formării de șleauri, cedări locale și gropi izolate.

2. Strada Furtunești cu o de 293m, face parte din trama stradală a comunei Răzvad.

Drumul este balastat și nu prezintă risc cu privire la fenomenele de instabilitate. Drumul nu are rigole clar conturate dar are rețele de utilități edilitare.

Ampriza nu este generoasă și asigură o platformă medie de 4m cu acostamente variabile de circa 0,5m spre proprietați..

Structura rutieră existentă este cu imbracaminte provizorie din balast. Structura rutiera prezinta degradari specifice acestui tip de sistem rutier, de tipul tasarilor neuniforme, formarii de sleauri, cedari locale si gropi izolate.

**Lucrari de artă:**

1.Șant betonat km 0+081-0+293 Hr=0,4m trapez 485,48mp.

2.Canivou armat 0+000-0+081 avand 49cm element 81ml.

3.Traversări ármate - 9buc cu 50,4mp.

3.Strada Scoala de Fete cu o lungime de 332m facand parte din trama stradala a comunei Razvad se inscrie pe un traseu sinuos cu un relief specific zonei.

Drumul este balastat si nu prezinta risc cu privire la fenomenele de instabilitate. Drumul are pe anumite tronsoane santuri de pamant dar pe ansamblu nu are rigole clar conturate dar are retele de utilitati.

Ampriza nu este generoasa si asigura o platforma medie de 4m cu acostamente variabile de circa 0,5m spre proprietati in acest caz.

Pe zonele mai inguste executia cu panta unica pe unele tronsoane, va conduce la posibilitatea de preluare pluviala prin intermediul unui casiu sapat intre acostament si limita de proprietate sau prin intermediul unui emisar.

Structura rutiera existenta este cu imbracaminte provizorie din balast. Structura rutiera prezinta degradari specifice acestui tip de sistem rutier, de tipul tasarilor neuniforme, formarii de sleauri, cedari locale si gropi izolate.

***Carosabil 332m cu 4m egal 1328mp. Platforme egal 1660mp.***

**Lucrari de artă**:

**1.DN400 armat L=14m la km 0+070 transversal.**

4.Strada Vasilache de 210m cu o prelugire laterală de 54m face parte din trama stradală a comunei Răzvad se inscrie pe un traseu sinuos cu un relief specific zonei.

Drumul este balastat si nu prezinta risc cu privire la fenomenele de instabilitate. Drumul nu are rigole clar conturate dar are retele de utilitati edilitare .

Ampriza nu este generoasa și asigurș o platformș carosabilș maximș de 2,75b m cu acostamente variabile de circa 0,2m spre proprietăț.

Pe zonele mai inguste executia cu panta unica pe unele tronsoane, va conduce la posibilitatea de preluare pluviala prin intermediul unui casiu sapat intre acostament si limita de proprietate sau prin intermediul unui emisar.

Structura rutiera existenta este cu imbracaminte provizorie din balast. Structura rutiera prezinta degradari specifice acestui tip de sistem rutier, de tipul tasarilor neuniforme, formarii de sleauri, cedari locale si gropi izolate.

***Carosabil 264m cu 2,75m egal 726mp. Platforme egal 990mp.***

5.Strada Calea Ploiesti (punct Bivolaru) cu o lungime proiectata de 230 cu o prelungire laterală de 53m face parte din trama stradală a comunei Răzvad se inscrie pe un traseu sinuos cu un relief specific zonei.

Ampriza nu este generoasa și asigură o platforma carosabilă minima de 2,75m cu acostamente variabile de circa 0,2m spre proprietati .

Uneori drumul permite amplasarea unor platforme de incrucisare.

Pe zonele mai inguste execuția cu pantă unică pe unele tronsoane, va conduce la posibilitatea de preluare pluvială prin intermediul unui casiu sapat între acostament și limita de proprietate.

Structura rutieră existentă este cu îmbrăcaminte provizorie din balast. Structura rutieră prezintă degradări specifice acestui tip de sistem rutier, de tipul tasărilor neuniforme, formării de șleauri, cedari locale si gropi izolate.

***Carosabil 283m cu 2,75m egal 778mp. Platforme egal 1061mp.***

***Lucrari de arta***:

Toata gama de lucrari de arta pentru lucrarile de modernizare drum vor fi avute in vedere la proiectare.

6.Strada Redeventa cu o lungime proiectata aferenta proiectului de 264m cu o prelungire laterala de 34m facand parte din trama stradala a comunei Razvad se inscrie pe un traseu sinuos cu un relief specific zonei.

Drumul este balastat si nu prezinta risc cu privire la fenomenele de instabilitate. Drumul nu are rigole clar conturate dar are retele de utilitati edilitare.

Ampriza nu este generoasa si asigura o platforma carosabila minima de 2,75m cu acostamente variabile de circa 0,2m spre proprietati in acest caz.

Structura rutiera existenta este cu imbracaminte provizorie din balast. Structura rutiera prezinta degradari specifice acestui tip de sistem rutier, de tipul tasarilor neuniforme, formarii de sleauri, cedari locale si gropi izolate.

***Carosabil 298m cu 2,75m egal 820mp. Platforme egal 1118mp.***

***Lucrari de arta***:

1. **Sant betonat trapez Hr=0,4 pe 378m rezultand 866mp.**
2. **Traversare DN400 L=5m**

7.Strada Butucesti cu o lungime proiectata de 193m si laterale de 97m facand parte din trama stradala a comunei Razvad se inscrie pe un traseu sinuos cu un relief specific zonei.

Drumul este balastat si nu prezinta risc cu privire la fenomenele de instabilitate. Drumul nu are rigole clar conturate dar are retele de utilitati edilitare ..

Ampriza nu este generoasa si asigura o platforma carosabila minima de 2,75m cu acostamente variabile de circa 0,5m spre proprietati in acest caz.

Uneori drumul permite amplasarea unor platforme de incrucisare.

Structura rutiera existenta este cu imbracaminte provizorie din balast. Structura rutiera prezinta degradari specifice acestui tip de sistem rutier, de tipul tasarilor neuniforme, formarii de sleauri, cedari locale si gropi izolate.

***Carosabil 290m cu 2,75m egal 798mp. Platforme egal 1088mp.***

***Lucrari de arta***:

**1. DN1500 L=5m cu timpane armate la km 0+025.**

**2.Zid R200 de garda la drum km 0+025 la 0+085 dreapta spre emisar cu lisa SP61.**

8. Strada Valea Pietrii cu o lungime proiectata aferenta proiectului de 301m si drum lateral de 68m facand parte din trama stradala a comunei Razvad se inscrie pe un traseu sinuos cu un relief specific zonei.

Drumul este balastat si nu prezinta risc cu privire la fenomenele de instabilitate. Drumul nu are rigole clar conturate dar are retele de utilitati edilitare , lipsa spatiului pentru santuri si pentru zona de siguranta il declaseaza din drum public, neavand caracteristicile geometrice impuse de cadrul legislativ, in alee carosabila.

Ampriza nu este generoasa si asigura o platforma carosabila minima de 2,75m cu acostamente variabile de circa 0,2m spre proprietati in acest caz.

Uneori drumul permite amplasarea unor platforme de incrucisare.

Pe zonele mai inguste executia cu panta unica pe unele tronsoane, va conduce la posibilitatea de preluare pluviala prin intermediul unui casiu sapat intre acostament si limita de proprietate sau prin intermediul unui emisar.

Structura rutiera existenta este cu imbracaminte provizorie din balast. Structura rutiera prezinta degradari specifice acestui tip de sistem rutier, de tipul tasarilor neuniforme, formarii de sleauri, cedari locale si gropi izolate.

***Carosabil 369m cu cu 2,75m egal 1015mp. Platforme egal 1384mp.***

***Lucrari de arta***:

Toata gama de lucrari de arta pentru lucrarile de modernizare drum vor fi avute in vedere la proiectare.

**SITUATIA PROIECTATĂ**

Investitia prevede refacerea strazilor descrise in paragraful anterior. Se va realiza un drum (strada dupa caz) cu o banda de circulatie de 2,75m-4,00m carosabilul si acostamente de 0.2m-0.5m pe ambele parti, santuri sapate/betonate dupa caz, cca. 1,00m in proiectie orizontala. Viteza de proiectare 25 km/h, conform Ordinului MT nr. 1296/2017. Se circula cu max 50 km/h in localitate aliniament si palier.

Centralizat situatia pe strazi apare dupa cum urmeaza

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. crt | Denumire | Lungime totala (m) | Lungime tronson (m) | Latime carosabil (m) | Suprafata carosabil (mp) | Total carosabil (mp) | Total platforme (mp) |
| 1 | Preot Goglea | 576 | 449 | 4 | 1796 | 2145 | 2721 |
| 127 | 2.75 | 349 |
| 2 | Furtunesti | 293 | 243 | 4 | 972 | 1110 | 1403 |
| 50 | 2.75 | 138 |
| 3 | Scoala de fete | 332 | 332 | 4 | 1328 | 1328 | 1660 |
| 4 | Vasilache | 264 | 264 | 2.75 | 726 | 726 | 990 |
| 5 | Calea Ploiesti(Bivolaru) | 283 | 283 | 2.75 | 778 | 778 | 1061 |
| 6 | Redeventa | 298 | 298 | 2.75 | 820 | 820 | 1118 |
| 7 | Butucesti | 290 | 290 | 2.75 | 798 | 798 | 1088 |
| 8 | Valea Pietrei | 369 | 369 | 2.75 | 1015 | 1015 | 1384 |
| **TOTAL** | | **2705** |  |  |  | **8719** | **11424** |

**SISTEM RUTIER:**

DRUMURI

Tipologia si categoria strazilor cu tipul de trafic aferent ne conduce la alegerea sistemelor rutiere în funcţie de caracteristicile tronsoanelor omogene .

În conformitate cu starea actuală a sistemului rutier existent, foraje, sondaje, trafic şi dimensionare s-au identificat următoarele soluţii propuse pentru lucrările de modernizare:

**Imbracaminte Bituminoasa Usoara**

|  |  |  |  |
| --- | --- | --- | --- |
| Denumirea materialului  din strat | H (cm) | E, MPa | µ |
| Uzura BAPC16 rul.50/70 | 4 | 3600 | 0.35 |
| Str.de baza ABPS31,5 baz.50/70 | 8 | 5000 | 0.35 |
| Piatra sparta | 12 | 800 | 0,27 |
| Fundatie balast  Balast de rau existent(recuperat) | 15  20 | 200  150 | 0,27 |
| Pamant de fundare | Inf. | 70 | 0.35 |

Profilul în lung

|  |  |
| --- | --- |
| Panta | – sub 6% sau conform planuri ( exceptional ) |

|  |  |
| --- | --- |
| PARAMETRII | VALOARE |
| viteza de proiectare impusa de zona de relief si de context | 25 km/h |
| Una benzi de circulatie | 4 (2,75) m |
| raza minimă în plan admisibila conform norme | 25 m |
| raza minimă exceptionala admisibila conform norme | 20 m |
| raze minime admisibile ale racordărilor verticale convexe | 350m |
| raze minime admisibile ale racordărilor verticale concave | 350m |
| distanţa de vizibilitate | Min 25m |

b) ***cumularea cu alte proiecte***: nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: riscul de accident, pe perioada execuţiei lucrărilor este redus, deoarece nu se utilizează substanţe periculoase.

***3.Localizarea proiectelor***

2.1. utilizarea existentă a terenului: conform certificatului de urbanism din punct de vedere juridic, terenurile pe care urmează să se desfasoare lucrările ce fac obiectul prezentului proiect, fac parte din domeniul public al judetului Dambovita. Categoria de folosinta este „teren – drum public”.;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în interiorul sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul ;

i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

***Condiţiile de realizare a proiectului****:*

* ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.
* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri / baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor ;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice.

**Protecţia apelor**

* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;

**Protecţia aerului**

* transportul materialelor de construcţie şi a deşeurilor rezultate se va face pe cât posibil pe trasee stabilite în afara zonelor locuite;
* vehiculele şi utilajele utilizate vor fi verificate periodic în vederea remedierii eventualelor disfuncţii identificate;

**Protecția împotriva zgomotului**

* în timpul execuţiei proiectului şi funcţionării *Nivelul de zgomot* continuu echivalent ponderat A (AeqT)se va încadra în limitele SR 10009/1988 – Acustica Urbană - limite admisibile ale nivelului de zgomot, STAS 6156/1986 - Protecţia împotriva zgomotului in construcţii civile si social - culturale şi OM nr. 119/ 2014 pentru aprobarea Normelor de igienă şi sănătate publică privind mediul de viaţă al populaţiei, respectiv:
* 65 dB - la limita zonei funcţionale a amplasamentului
* 55 dB în timpul zilei/45 dB noaptea (intre orele 23:00 – 7:00) – la faţada clădirilor învecinate, considerate zone protejate.
* 35 dB în timpul zilei/30 dB noaptea (intre orele 23:00 – 7:00) în interiorul zonelor funcţionale ale clădirilor de locuit considerate teritorii protejate, aflate în zona de impact a activităţii desfăşurate pe amplasamentul autorizat.

**Protecţia solului**

- se vor amenaja spaţii corespunzătoare pentru depozitarea materialelor de construcţie şi pentru depozitarea temporară a deşeurilor generate;

- se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea 265/2006, cu modificările şi completările ulterioare precum şi ale Legii nr. 211/2011 cu modificările și completările ulterioare.***

**Lucrări de refacere a amplasamentului**

**-** la finalizarea lucrărilor de construcţii se vor executa lucrări de refacere a solului; se va curăţa amplasamentul de toate tipurile de deşeuri generate pe perioada realizării proiectului;

**-** se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

**Monitorizarea**

**În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

* respectarea cu stricteţe a limitelor şi suprafeţelor destinate execuţiei lucrărilor;
* buna funcţionare a utilajelor;
* modul de depozitare a materialelor de construcţie;

**-**  modul de depozitare al deşeurilor/valorificare şi monitorizarea cantităţilor de deşeuri generate; predarea deşeurilor către operatori autorizaţi în valorificarea/ eliminarea deşeurilor;

**-** respectarea normelor de securitate, respectiv a normelor de securitate a muncii;

**-** nivelul de zgomot – în cazul apariţiei sesizărilor din partea populaţiei datorate depăşirii limitelor admisibile, se vor lua măsuri organizatorice şi/sau tehnice corespunzătoare de atenuare a impactului;

**-** se va urmări menţinerea unui nivel redus al emisiilor în aerul atmosferic datorate operaţiilor de transport materiale prin utilizarea de mijloace de transport conforme, luarea măsurilor necesare în situaţia în care se constată depăşirea standardului de calitate a aerului ambiental datorită execuţiei proiectului.

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată si evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

**p. DIRECTOR EXECUTIV**,

**Mircea NISTOR**

**Șef Serviciu A.A.A.**, **Întocmit,**

**Maria MORCOAȘE consilier AAA**

**Grațiela CIOCOIU- BUNILĂ**

**consilier CFM**

**Șef Serviciu C.F.M., Nicoleta VLĂDESCU**

**Elena IVAȘCU**